সাংস্কৃতিক সংগঠন উত্তরায়ণের উদ্যোগে ঢাকার শিল্পকলা একাডেমির (১৪/৩ সেগুনবাগিচা, রমনা) জাতীয় নাট্যশালায় ‘গল্প গানে রবীন্দ্রনাথ’ গীতি আলেখ্যর আয়োজন করা হয়েছে। অনুষ্ঠানটির পরিকল্পনা, গবেষণা ও পরিচালনায় রয়েছেন উত্তরায়ণের প্রধান বিশিষ্ট সংগীতশিল্পী লিলি ইসলাম। সহ-পরিচালক হিসেবে দায়িত্ব পালন করছেন সংগীতশিল্পী হিমাদ্রী শেখর। অনুষ্ঠানে পাঠ করবেন প্রখ্যাত আবৃত্তিকার ভাস্বর বন্দ্যোপাধ্যায় ও ডালিয়া আহমেদ। এ ছাড়া সুব্রত মুখার্জী (ভারত) এ অনুষ্ঠানের যন্ত্রানুসঙ্গ পরিচালনায় থাকছেন এবং শিল্প নির্দেশনায় থাকছেন নাসিরুল হক খোকন।